KOMISIJOS SPRENDIMAS
2006 m. gruodžio 11 d.
dėl Sprendimo 2002/887/EB dėl natūralių arba dirbtiniu būdu išvestų žemaūgių Chamaecyparis Spach, Juniperus L. ir Pinus L. augalų iš Japonijos galiojimo pratęsimo
(pranešta dokumentu Nr. C(2006) 5997)
(2006/915/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 15 straipsnio 1 dalį,
atsižvelgdama į Jungtinės Karalystės prašymą,
kadangi:
(1)
2002 m. lapkričio 8 d. Komisijos sprendimu 2002/887/EB, leidžiančiu nukrypti nuo kai kurių Tarybos direktyvos 2000/29/EB nuostatų dėl natūralių arba dirbtiniu būdu išvestų žemaūgių Chamaecyparis Spach, Juniperus L. ir Pinus L. augalų iš Japonijos (2), valstybėms narėms leidžiama nukrypti nuo kai kurių Tarybos direktyvos 2000/29/EB nuostatų dėl Japonijoje išvestų Chamaecyparis Spach, Juniperus L. ir Pinus L. augalų, taikant konkrečius reikalavimus tam tikrą ribotą laiką.
(2)
Šis leidimas turėtų būti pratęstas, nes jį pagrindžiančios aplinkybės tebegalioja, o naujos informacijos, kuri skatintų persvarstyti konkrečius reikalavimus, nėra.
(3)
Todėl Sprendimo 2002/887/EB galiojimas turėtų būti atitinkamai pratęstas.
(4)
Šiame sprendime nustatytos priemonės atitinka Augalų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2002/887/EB iš dalies keičiamas taip:
1)
2 straipsnio pirmoje ir antroje pastraipoje „2005 m. rugpjūčio 1 d. ir 2006 m. rugpjūčio 1 d.“keičiama į „2007 m. rugpjūčio 1 d. ir 2008 m. rugpjūčio 1 d.“
2)
4 straipsnio lentelė keičiama taip:
„Augalai
Laikotarpis
Chamaecyparis:
2007 m. sausio 1 d.-2008 m. gruodžio 31 d.
Juniperus:
2006 m. lapkričio 1 d.-2007 m. kovo 31 d. ir 2007 m. lapkričio 1 d.-2008 m. kovo 31 d.
Pinus:
2007 m. sausio 1 d.-2008 m. gruodžio 31 d.“
2 straipsnis
Šis sprendimas skirtas valstybėms narėms.
Priimta Briuselyje, 2006 m. gruodžio 11 d.